tomron87/hebrew-wikipedia-sentences-corpus huggingface dataset:
טום מתעורר בקושי ומצליח להרוג את גארי, ולהציל את מלורי ואת שני הנולדים.
חמש שנים מאוחר יותר, טום ומלורי מתגוררים יחד עם שני הילדים, שמלורי מכנה "ילד" ו"ילדה", והם מקבלים בקשר מסר מניצול בשם ריק, שמציין שהם בטוחים ומוגנים ב"קהילה" במורד הנהר.
טום רוצה ללכת לשם עם מלורי והילדים, אבל מלורי חוששת שזו עוד מלכודת והם ממשיכים בשגרת חיי ההישרדות.
בזמן חיפוש אחר אספקה בבית סמוך, קבוצה של ניצולים מטורפים חמושים נתקלים בהם ומנסים לאלץ אותם להסתכל על הישויות.
טום, שמבין שהאנשים עשויים להרוג בקרוב את מלורי והילדים, מחליט להקריב את עצמו ומוריד את כיסוי העיניים שלו, מה שמאפשר לו להרוג את כל הניצולים עם אקדח.
עם זאת, במהלך הפעולה הוא רואה את הישויות ויורה לעצמו בראש.
אחרי מותו של טום, מלורי נשברת ומחליטה שעליהם לצאת לדרך במורד הנהר אל קהילת הניצולים.
היא מנחה את הילדים בתקיפות שעליהם להקשיב לקולה, לא לעשות שום דבר על דעת עצמם ולעולם לא להסיר את כיסוי העיניים שלהם.
בעוד היא והילדים עדיין בעיניים מכוסות, היא לוקחת אותם ואת הציפורים אל סירת משוטים ליד הנהר, שם הם יורדים במורדו.
במשך שעות ארוכות הם שטים בנהר.
במהלך מעל 40 שעות של שיט בנהר, במהלכן איבדו את האספקה שלהם במים, הרגו ניצול מטורף שתוקף את סירתם, והתהפכו במים הסוערים, הם עוזבים את הסירה וצועדים בעיוורון בין העצים.
הישויות מפתות את הילדים להסיר את כיסויי העיניים שלהם על ידי חיקוי הקולות של יקיריהם, אך אינן מצליחות, ובסופו של דבר המשפחה מגיעה ליעדם.
מלורי מבינה שה"קהילה" הוקמה על ידי עיוורים בבית ספר ישן לעיוורים, שהיו חסינים לכוחות של הישויות.
היא גם נפגשת שוב עם ד"ר לפהאם, הרופאה שבדקה אותה במהלך ההיריון שלה כמה שנים קודם לכן.
לבסוף היא מעניקה לילדים שמות – אולימפיה לילדה, על שם אמה, וטום לילד, על שם הניצול הידיד ומאוחר יותר המאהב שלה, ומשחררת את הציפורים מהקופסה.
קופסת קרטון היא קופסה העשויה מקרטון, שמשמשת בעיקר לאריזת סוגים שונים של מוצרים וחומרים.
עובי הקרטון בו נעשה שימוש תלוי במשקל ובצפיפות המוצרים שיארזו בקופסה.
קופסת הקרטון המסחרית הראשונה הופקה באנגליה בשנת 1817, באותה שנה יוצרו קופסאות קרטון גם בגרמניה.
ב-1879 שינה האמריקני רוברט גייל את המכונה להדפסת שקיות נייר כך שתחתוך קרטון גלי וכתוצאה מכך הומצאו הקופסאות המתקפלות הראשונות.
הפופולריות ההולכת וגדלה של דגני בוקר הגדילה את השימוש בקופסאות קרטון במידה משמעותית.
הראשונה להשתמש בקופסאות קרטון עבור דגני בוקר הייתה חברת קלוגס.
קופץ לשניה הוא אלבומו הרביעי של דני סנדרסון, שיצא בדצמבר 1990.
לאחר אלבומו הקודם "חכם על קטנים", שהתאפיין במוזיקה אלקטרונית, חזר סנדרסון הן לסגנונו המקורי והן לשיטות ההקלטה המסורתיות.
בנוסף, הוא חזר לעבודה עם נגניו.
האלבום מתאפיין במוזיקת רוק התואמת את התקופה, ובאופי אינטימי יותר מקודמיו.
הלהיט הגדול ביותר מהאלבום, "זה הכל בשבילך", הוא דואט עם הזמרת מזי כהן, בעבר שותפתו של סנדרסון בלהקת גזוז.
השיר זכה להצלחה אדירה, הפך לאחד השירים המזוהים ביותר עם סנדרסון, וזכה במקומות הראשונים במספר מצעדי שירי סנדרסון שנערכו לאורך השנים.
שירים נוספים שהצליחו מתוך האלבום הם "היא אני והוא", "תהיה ריאלי", "הבית האפור" ו"היא חולה".
מלבד היא חולה : דני סנדרסון ומנחם זילברמן
"כמה קצב" : הראלה בר ואופירה יוספי
"הבית האפור" ו"היא חולה": דני סנדרסון
"היא אני והוא" : דני סנדרסון ואריה וולניץ
"תהיה ריאלי": אפרים שמיר, רועי זוארץ, אופירה יוספי, ירון גוטפריד ואריה וולניץ
"מודה באשמה" : גידי גוב, אופירה יוספי ואפרים שמיר
"אל תיתן לה ללכת" : גידי גוב, אפרים שמיר ואריה וולניץ
"עם קטן מוקף רוקדים": אפרים שמיר ומאיר פניגשטיין
"באש ובמים" : הראלה בר
"זה הכל בשבילך": שירה - מזי כהן
הוקלט ובושל על ידי יואב שדמה באולפן "הטוסטר", 1990
עריכה דיגיטלית : בן ברנפלד, ה.מ.
מפיק אחראי : זאב אולמן
"קופסת קבר רחל" או "קופסה מעוצבת בצורת קבר רחל" היא קופסה מעוטרת בדימויים הקשורים לקבר רחל, שעוצבה על ידי אברהם בר-אדון בשנת 1915. הקופסה נמצאת היום באוסף מוזיאון ארץ ישראל.
אברהם בר-אדון יצר את הקופסה בתקופת כהונתו כמנהל מחלקת "מלאכת-דמשק" בבצלאל, בית מדרש לאמנות ולמלאכות-אמנות.
היא עשויה פליז ומשובצים בה כסף ונחושת בטכניקות מסורתיות של פליגרין ושיבוץ.
בצורתה מהווה הקופסה מעין דגם מוקטן של מבנה קבר רחל.
כל אחד מפאות הקופסה מעוטר אף הוא בדימוי הקשור לאיקונוגרפיה של דמות רחל בתרבות היהודית.
בפאה ובה הכניסה לקבר מתוארת דמות אישה ישובה על סלע.
זו היא דמותה של רחל, המתוארת מרכינה את ראשה.
לצידה מתואר שיח פרחים, הדומה לחבצלת.
בכך מתקרבת האיקונוגרפיה לתיאור מרים, אם ישו באמנות האירופית.
בגג הדגם מופיע הטקסט "אִם אֶשְׁכָּחֵךְ יְרוּשָׁלִָם תִּשְׁכַּח יְמִינִי" (תהילים, קלז, ה) ולצדו תיאור של שופר, אתרוג וכד בדמות אמפורה.
השילוב בין האלמנטים הנטורליסטים, השואבים מצורתו הממשית של הדגם, לבין תיאור אסכטולוגי, המדגיש את הגאולה הצפויה לעם ישראל, אופייניים לחלק מן היצירות שנוצרו בארץ-ישראל בתקופה זו, וב"בצלאל" בפרט, שבה נעשה שימוש רב בדמותה של רחל.
קופקבנה הוא סרט צרפתי משנת 2010.
באבו היא אישה קלת דעת, חסרת עבודה ואחריות כלשהי, החיה בעולם משלה.
לאחר שהיא מבינה שבתה אזמרלדה מתביישת בה ואף אינה מזמינה אותה לחתונתה, היא מחליטה לשנות את דרכיה.
תחילה היא הולכת לראיון עבודה בחנות שוקולד, אך כיוון שהיא מאחרת לראיון, מודיעה לה מנהלת החנות כי הראיון כבר אינו רלוונטי כי האיחור מעיד על כך שלא תוכל לסמוך עליה כעובדת.
בתגובה, מבצעת באבו הרס בחנות ומפילה צנצנות שוקולד מהמדף על הרצפה.
אחרי כן היא מוצאת עבודה במכירת נדל"ן ובעקבות העבודה היא עוברת לבלגיה.
היא אף נחשבת לעובדת מצטיינת ביחס לעובדים האחרים, דבר הגורם לעמיתיה לעבודה לסלוד ממנה.
באותו זמן היא מתיידדת עם זוג צעיר שאין להם היכן לגור ואף מזמינה אותם לבוא ולישון באחת הדירות שבאחריותה לשם מכירה.
לאחר שהדבר מתברר, היא מפוטרת מעבודתה.
הסרט מסתיים בחתונתה של אזמרלדה.
קופרה היא חברה ספרדית לייצור מכוניות, שהחלה את דרכה כיצרנית מכוניות הספורט של "סיאט".
היא הוקמה על ידי סיאט בשנת 1985 במותג "סיאט ספורט" ומפברואר 2018, היא יצרנית עצמאית בשם "קופרה", כחלק מתאגיד פולקסווגן.
דגמי הספורט של סיאט נקראו עד 2018 "סיאט קופרה" ולאחר 2018, "קופרה".
מותג קופרה הגיע לישראל במרץ 2021.
בשנת 1985 הקימה סיאט את "סיאט ספורט" שיועדה להתחרות במרוצי פורמולה 1 ובמרוצים נוספים ברחבי העולם והחלה לייצר את "גרסאות הספורט" לסיאט.
בפברואר 2018 הקימה סיאט את קופרה כמותג עצמאי המייצר את דגמי הספורט בעיצובים ומנועים שונים לסיאט.
עד שנת 2018, דגמי הספורט של סיאט כללו את השם "קופרה".
כך היה למשל בדגם "סיאט לאון קופרה", שמאז מפברואר 2018 נקרא "קופרה לאון".
בפברואר 2019 הציגה קופרה את הדגם העצמאי הראשון שלה, קופרה פורמנטור, קרוסאובר קופה, המשווק מיוני 2020 עם מערכת הנעה היברידית נטענת.
באוקטובר 2020 מינתה סיאט את חורחה דיאז למעצב הראשי של סיאט וקופרה.
במאי 2021 הציגה את הדגם החשמלי העצמאי שלה.
קופרה לאון - האצ'בק, גרסת הספורט לסיאט לאון
קופרה איביזה - האצ'בק, גרסת הספורט לסיאט איביזה
קופרה אטקה - קרוסאובר, גרסת הספורט לסיאט אטקה
קופרה פורמנטור - קרוסאובר, הרכב העצמאי הראשון של קופרה
קופרה בורן - האצ'בק, הרכב החשמלי העצמאי הראשון של קופרה
קופרה טבסקאן - קרוסאובר שיצורו יחל ב-2024
קופרה אורבן-רבל - מיני חשמלית שתיוצר מ-2025
קופרה טבסקאן היא מכונית חשמלית במרכב קרוסאובר קופה, בעלת חמישה מקומות ישיבה, שתיוצר על ידי קופרה משנת 2024. היא הוצגה כמכונית קונספט בתערוכת הרכב הבנילאומית של פרנקפורט בספטמבר 2019 ונחשפה בגרסת ייצור ב-8 ביוני 2022.
דגם הקונספט מעוצב בעיצוב חדש שלא נמצא בשאר דגמי קופרה, היא מציגה בעיקר מראה ספורטיבי הקבוע של החברה ומזכירה בכך מעט את הטויוטה bZ4X קונספט.
תא הנוסעים מציג עיצוב עתידי, וכולל מסך מגע מולטימדיה מרכזי בקוטר 13.0 אינץ' ולוח מחוונים דיגיטלי בקוטר 12.3 אינץ'.
בתחום ההנעה קופרה לא חושפת פרטים עד לתחילת השיווק.
קופרה בורן היא מכונית חשמלית במרכב האצ'בק, בעלת חמישה מקומות ישיבה, שמיוצרת על ידי קופרה משנת 2021. היא הוצגה במאי 2021. ביולי 2020 הציגה את דגם הקונספט המקדים תחת השם קופרה אל-בורן, שהייתה אמורה להיות גרסת הספורט לסיאט אל-בורן, אך בשנת 2021 היא הפכה למכונית עצמאית של קופרה.
הבורן היא המכונית החשמלית הראשונה של קופרה.
היא כוללת את אותה הפלטפורמה של פולקסווגן ID.3 ומבוססת עליה בעיקרה.
ב-20 בספטמבר 2021 החל השיווק באירופה.
העיצוב של הבורן הוא ספורטיבי כמו שאר דגמי קופרה.
חיצונית הדגם הוא אותו דבר כמו ה-ID.3 של פולקסווגן, אך בפנים המכונית האווירה שונה לגמרי, לוח מחוונים דיגיטלי קטן, ומסך מגע המשדר את המולטימדיה בקוטר 12.0 אינץ', הגה בעיצוב ספורטיבי כמו שאר דגמי קופרה הכולל משטחי מגע במקום כפתורים מכניים.
הבורן תשווק עם ארבע אפשרויות למערכות הנעה.
(נתוני טווחי הנסיעה אינם סופיים!)
הנעה אחורית הכוללת, מנוע חשמלי המספק כ-150 כ"ס, סוללת ליתיום-יון בקיבולת 48 קוט"ש המספקת טווח נסיעה חשמלי של 340 ק"מ.
הנעה אחורית הכוללת, מנוע חשמלי המספק כ-204 כ"ס, סוללת ליתיום-יון בקיבולת 58 קוט"ש המספקת טווח נסיעה חשמלי של 420 ק"מ.
הנעה אחורית, מנוע חשמלי המספק כ-231 כ"ס, סוללת ליתיום-יון בקיבולת 58 קוט"ש המספקת טווח נסיעה מרבי של 420 ק"מ.
הנעה אחורית, מנוע חשמלי המספק כ-231 כ"ס, סוללת ליתיום-יון בקיבולת 77 קוט"ש המספקת טווח נסיעה מרבי של 540 ק"מ.
טעינה של הסוללה אפשרית עד להספק של 125 קילוואט, זה מאפשר טעינה של 5% עד 80% בזמן של כ-35 דקות וטעינה של 5 דקות תאפשר להוסיף כ-100 ק"מ לטווח הנסיעה.
קופרה פורמנטור היא מכונית קומפקטית במרכב קרוסאובר, בעלת חמישה מקומות ישיבה, שמיוצרת על ידי קופרה משנת 2020. היא הוצגה במרץ 2020. הפורמנטור היא המכונית העצמאית הראשונה של קופרה.
במחן הבטיחות שערך היורו NCAP קיבלה הפורמנטור מקסימום של חמישה כוכבי בטיחות.
הפרומנטור הוצגה לראשונה בפברואר 2019 כמכונית קונספט, שכללה מערכת הנעה היברידית פלאג-אין.
במרץ 2020 הציגה את גרסת הייצור, השיווק באירופה החל ביולי 2020. הפרומנטור מיוצרת במרטורל, קטלוניה שבספרד.
העיצוב של הפרומנטור הוא ספורטיבי כמו שאר דגמי קופרה.
חיצונית הדגם מעוצב בעיצוב מודרני, מפואר וספורטיבי, בפנים המכונית האווירה שונה לגמרי, לוח מחוונים דיגיטלי בקוטר 10.25 אינץ', ומסך מגע המשדר את המולטימדיה בקוטר 12.0 אינץ', הגה בעיצוב ספורטיבי כמו שאר דגמי קופרה הכולל משטחי מגע במקום כפתורים מכניים.
הפרומנטור משווקת עם חמש יחידות הנעה.
מנוע דיזל בנפח 2.0 ליטר טורבו המספק כ-150 כ"ס, והנעה קדמית.
מערכת הנעה היברידית פלאג-אין, המשלבת בין מנוע בנזין בנפח 1.4 ליטר טורבו המספק כ-150 כ"ס ומנוע חשמלי המספק כ-114 כ"ס, שני המנועים מספקים יחד 245 כ"ס.
סוללת ליתיום-יון בקיבולת 13 קוט"ש המספקת טווח נסיעה חשמלי של 50 ק"מ.
היא גרסת הביצועים לגרסה הבסיסית, הכוללת כיול ספורטיבי למתלים, ומנוע בנזין בנפח 2.5 ליטר טורבו המספק כ-390 כ"ס בין 5,700 ל-7,000 סל"ד ומומונט מרבי של 48.9 קג"מ המתקבל בין 2,250 סל"ד ל-5,700 סל"ד.
היא מאיצה מ-0 ל-100 קמ"ש בתוך 4.2 שניות ומגיעה למהירות מרבית של 250 קמ"ש.
אנדרו לורנס קופר , נודע בשם הבמה קופר אנדרוז, הוא שחקן אמריקאי-יהודי.
הוא ידוע בעיקר בזכות תפקידו כג'רי בסדרת הטלוויזיה "המתים המהלכים" (2016–2022) ומתפקידו בתור ויקטור ואסקז בסרט גיבורי העל "שהאזאם!" (2019) ובהמשכו "שהאזאם!
אנדרוז נולד בעיירה סמית'טאון (אנ'), ניו יורק בלונג איילנד.
אביו הוא סמואי, ואמו ממוצא יהודי הונגרי.
הוא גדל עם אמו וגדל כיהודי.
אנדרוז התגורר שנים רבות באטלנטה, ג'ורג'יה והוא בוגר בית הספר התיכון דאנוודי (אנ').
אנדרוז גילם את הדמות החוזרת יו-יו אנגברק בשלוש העונות הראשונות של סדרת הטלוויזיה "קוד שרוף" של רשת AMC.
בהמשך הוא לוהק לתפקיד בסדרת הטלוויזיה "המתים המהלכים" של רשת AMC, ולתפקיד של ויקטור ואסקז בסרט הקולנוע "שהאזאם" משנת 2019. אנדרוז עבד גם מאחורי המצלמה כעוזר מקליט, רכז פעלולים ועוזר במאי.
במאי 2016 מצדיעים לך, בילי לין!
אמריקאי בחרדה2018MAMBAאנתוניגם מפיק בפועל מאורת הגנבים (אנ') מאק2019Going Upרוג'ר בראנץ'סרט קצר
גם במאי, תסריטאי ומפיק בפועל שהאזאם ויקטור ואסקז Darlin' טוני 2023 שהאזאם!
2: זעם האלים ויקטור ואסקז
שנה סדרה תפקיד הערות 2014–2016 קוד שרוף יו-יו אנגברק 17 פרקים 2015 הדרך האדומה (אנ') רוטאג 2 פרקים Your Pretty Face Is Going to Hell מודוק פרק: "New-cronomicon" ללא גבולות קני סומידהפרק: "Arm-aggedon" 2016 הוואי חמש-אפס ואנס פקלופרק: "Kanaka Hahai" 2016–2022 המתים המהלכים ג'רי (אנ') תפקיד חוזר (עונות 9-7)
רג'י לי פרק: "Radical"2019NCIS: לוס אנג'לסמאט סאפלופרק: "Decoy"2021אקוומן: מלך אטלנטיס (אנ')אקוומןדיבוב; 3 פרקים2023–2024היילי על זה!קאי בנקסדיבוב; 14 פרקים
קופרה אורבן-רבל היא מכונית מיני חשמלית במרכב קרוסאובר, בעלת חמישה מקומות ישיבה, שתיוצר על ידי קופרה משנת 2025. היא נחשפה ב-2 בספטמבר 2021 כמכונית קונספט.
גרסת הייצור נחשפה ב-8 ביוני 2022.
קופרה מציינת כי מערכת ההנעה החשמלית הקדמית של הדגם תהיה בהספק מרבי של 226 כ"ס שתאפשר לדגם נתון תאוצה של 6.9 שניות והסוללה שתותקן בדגם תאפשר לו טווח נסיעה חשמלי של עד 440 ק"מ.
קופר הופמן הוא שחקן אמריקאי.
קופר הופמן נולד בניו יורק ב-20 במרץ 2003; בנו של השחקן המנוח זוכה פרס האוסקר, פיליפ סימור הופמן, ושל מעצבת התלבושות, מימי אודונל.
אחיו הגדול של אביו, הוא הבמאי והתסריטאי גורדי הופמן (אנ').
להופמן שתי אחיות צעירות ממנו, טלולה (2006) ווילה (2008).
אביו של הופמן נפטר כשהיה בן עשר.
בצוואתו הוא איחל שבנו יחיה את חייו מחוץ להוליווד.
כשהתבגר, הופמן לא שקל ברצינות להיות שחקן.
הוא השתתף רק בהצגות בית ספר והשתתף ביצירת סרטים קצרים עם חבריו, כולל חבר המשפחה פול תומאס אנדרסון ובנו.
את הבכורה הקולנועית שלו עשה בשנת 2021 בסרטו של פול תומאס אנדרסון "ליקריץ פיצה"; ואף היה מועמד לפרס גלובוס הזהב לשחקן הטוב ביותר בסרט קומדיה או מוזיקלי.
+שנהסרטתפקידהערות2021ליקריץ פיצהגארי ולנטיין2023Wildcat מנלי פוינטר2024אמן הפשע (אנ')ווילבורגסאטרדיי נייטדיק אברסול (אנ')2025The Long Walkריימונד גארטיPoetic Licenseארי זימר2026I Want Your Sex אליוטThe Trashersאיי.ג'ייArtificial
+שנהמחזהתפקידהערות2025קללת מעמד המורעבים (אנ')ווסלי טייטאוף ברודוויי
שנהפרסקטגוריהעבודהתוצאה2021מועצת ביקורת הקולנוע האמריקניתהופעה פורצת דרךליקריץ פיצה2022פרסי גלובוס הזהבפרס גלובוס הזהב לשחקן הטוב ביותר - סרט קומדיה או מוזיקליפרסי איגוד מבקרי הקולנוע האמריקאיהשחקן הצעיר הטוב ביותר
קופר ואן גרוטל הוא שחקן אוסטרלי, המוכר בעיקר מתפקידו בתור נייט מקאולי בסדרה "אחד מאיתנו משקר" (2021–2022) של נטפליקס.
ואן גרוטל נולד ב-26 בינואר 2001 בעיירה קריניאפ , בעיר פרת' שבמערב אוסטרליה.
לאחר שסיים את לימודיו בתיכון עבר ואן גרוטל ללוס אנג'לס כדי להתמקד בקריירת המשחק.
הופעת הבכורה של ואן גרוטל הייתה בשנת 2013 בסרט הקצר "Turkish Delight".
שנה לאחר מכן הופיע בפרק בסדרת הרשת "The Legend Of Gavin".
בשנת 2015 שיחק בסרט הקצר "Red Dirt".
בשנת 2017 שיחק בתפקיד משני בסרט הדרמה האוסטרלי "Jasper Jones" בכיכובו של לוי מילר.
באותה שנה שיחק בתפקיד ראשי בסדרת הרשת האוסטרלית "Unverified".
בשנת 2018 שיחק במיני סדרת הטלוויזיה "Monday Night Menace".
באותה שנה שיחק בפרק של מיני סדרת הטלוויזיה האוסטרלית "Chardonnay Life" ובפרק בסדרת הטלוויזיה הבלשית "Mystery Road".
בשנת 2019 שיחק בפרק בסדרה "The Heights".
שנה לאחר מכן שיחק בתפקיד ראשי בסרט הקולנוע "קארטינג" לצד שחקן הקולנוע האוסטרלי, ויליאם לודר.
באותה שנה שיחק בסדרות האינטרנט "Collapse", "USER NOT FOUND" ובסרט הקצר "הפיל הורוד".
בשנת 2021 שיחק בסרט הקולנוע "No Running" שהוקרן בפסטיבל טרייבקה.
באותה שנה שיחק בסדרת הטלוויזיה "אחד מאיתנו משקר", המבוססת על ספרה של הסופרת האמריקאית קארן מ.
בסדרה הוא מגלם את נייט.
בפברואר 2022 פורסם כי ואן גרוטל ישחק בסדרה גם בעונה השנייה.
ב-25 באוקטובר 2021, פורסם כי ואן גרוטל לוהק לתפקיד בסרט "שתי אהבות אמת", שיצא לאקרנים בבכורה ב-7 באפריל 2023.
בשנת 2022 שיחק במיני-סדרת הדרמה והפשע "Savage River" של ערוץ ABC TV, שם גילם את טרי אנדרסון, אחיה הצעיר של מיקי (קתרין לנגפורד).
+שנהסרטתפקידהערות2017Jasper Jonesבאטסמן2020קארטינג דין זיטה2021Outsidersוייט2023שתי אהבות אמתג'סי בצעירותוTBASnow Valleyהית' ג'קובסון
+שנהסדרהתפקידהערות2014The Legend of Gavin Tannerג'יידןסדרת רשת; פרק: "The Legend of Gavin and the Kidney"2017Unverifiedג'קסוןסדרת רשת; 7 פרקים2018Monday Night Menaceדניאלסדרת רשת; 4 פרקיםMystery Roadבריידן קופרפרק: "Chasing Ghosts"2019The Heightsג'קסוןפרק: "Eye of the Tiger"2020Collapseג'יימס גרייססדרת רשת; 4 פרקים2021–2022אחד מאיתנו משקרנייט מקאולי תפקיד ראשי (2 עונות); 16 פרקים2022Savage Riverטרי אנדרסוןתפקיד ראשי; 6 פרקים
קופר קוץ' הוא דוגמן ושחקן אמריקאי ממוצא יהודי.
קופר קוץ' נולד וגדל בשכונת וודלנד הילס (אנ'), עמק סן גבריאל בדרום קליפורניה.
יש לו אח תאום, עורך הקולנוע פייטון קוץ'.
מצד אביו, בילי קוץ', הוא ממוצא יהודי-פולני ויהודי-רוסי.
הוא נכדו של מפיק הקולנוע והנשיא לשעבר של האקדמיה האמריקאית לקולנוע, הוק קוץ' ושל ריטה ג'וי (ליטר); והנין של רות קוץ' ושל במאי ומפיק הקולנוע הווארד קוץ' (המפיק של הסרט טיסה נעימה, 1980).
הוא קיבל תואר ראשון במשחק מאוניברסיטת פייס לאמנויות הבמה בניו יורק וסיים את לימודיו במאי 2018. נכון ל-2023, הוא מתגורר בלוס אנג'לס.
הופעתו הראשונה בסרט קולנוע הייתה בגיל 11 לצד אנתוני הופקינס בסרט הקולנוע "עדות שבורה".
בשנת 2017 שיחק בסרט הקצר "Mine".
בשנים 2018–2019 שיחק בסרטים קצרים ובתפקיד אורח בסדרת הרשת "West 40s".
בשנת 2019 שיחק בסרט הטלוויזיה "Less Than Zero" לצד אוסטין אברמס.
באותה שנה השתתפו השניים בסרט הקצר "Decadeless ".
קוץ' שיחק בתפקיד ראשי לצד אוסטין לרקין במחזה מאת דניס בוש, "Head First" שהוצג בפסטיבל "fresh fruit festival" לרגל 50 שנה למהומות סטונוול.
בשנת 2020 שיחק בתפקיד ראשי בסרט הטלוויזיה "A New York Christmas Wedding" בהפקת נטפליקס לצד כריס נות'.
באותה שנה שיחק בשני פרקים של סדרת הטלוויזיה "Power Book II: Ghost".
בשנת 2022, לוהק קוץ' לתפקיד בסרט המתח הלהט"בי "מחנה מסוכן" לצד קווין בייקון ואנה קלמסקי.
בשנה זו שיחק בסרט האימה הלהט"בי "נבלע" בכיכובו.
בשנת 2024 שיחק בתפקיד ראשי בסדרה מפלצות: הסיפור של לייל ואריק מננדז.
שנהסרטתפקיד2007עדות שבורהילד2020A New York Christmas Weddingאזראל גביסון2022מחנה מסוכןסטיוארט סמית' ויליאמסנבלעבנ'גמיןTBAArtificial
שנה סדרה תפקיד הערות2020Power Book II: Ghostצ'ייסשני פרקים2024מפלצות: הסיפור של לייל ואריק מננדזאריק מננדזתפקיד ראשי
פרסשנהקטגוריהעבורתוצאהמקורפרס גלובוס הזהב2025השחקן הטוב ביותר במיני-סדרה, סדרת אנתולוגיה או סרט טלוויזיהמפלצות: הסיפור של לייל ואריק מננדזפרס אמי לבידור בפריים טיים2025השחקן הראשי הטוב ביותר במיני-סדרה או סדרת אנתולוגיה או סרטמפלצות: הסיפור של לייל ואריק מננדז
קופר דאגלס קאפ הוא שחקן פוטבול אמריקאי המשחק בעמדת הווייד רסיבר בסיאטל סיהוקס מליגת ה-NFL.
הוא נכדו של ג'ייק קאפ, שחקן קו התקפי ב-NFL בעבר, ובנו של קרייג קאפ, קוורטרבק עבר ששיחק גם הוא בליגת הפוטבול המקצוענית בארצות הברית.
משפחתו היא אחת מחמש המשפחות בהיסטוריה של ה-NFL שממנה נבחרו שלושה דורות בדראפט ה-NFL.
קאפ למד וסיים את בית הספר התיכון דייוויס ביאקימה בשנת 2012, שם שיחק פוטבול וכדורסל בקבוצת בית הספר, הפיירטס.
הוא נבחר על ידי הסיאטל טיימס לרשימת 100 הפוטנציאלים המובילים במדינת וושינגטון.
קאפ למד באוניברסיטת מזרח וושינגטון, שם שיחק בקבוצת איסטרן וושינגטון איגלס.
בשנת 2013, קאפ נכנס לשנת הלימודים הראשונה שלו בתור רסיבר פותח.
קאפ סיים את העונה לאחר שקבע מספר שיאי מכללה ומדינה.
קאפ קבע שיא מדינה ל ביארדים (1,691), תפיסות לטאצ'דאון (21), משחקים רצופים עם תפיסות לטאצ'דאון (14) ותפיסות (93).
ב-26 בנובמבר 2013 נבחר קאפ לחמישייה הראשונה של אזור ביג סקיי והיה הזוכה הראשון אי פעם בפרס פרשמן השנה של האזור.
ב-16 בדצמבר 2013 זכה קאפ בפרס ג'רי רייס לשנת 2013, שניתן לפרשמן המצטיין ב-FCS (תת-החטיבה הנמוכה של חטיבה I בפוטבול המכללות).
קאפ הוא השחקן הראשון ממזרח וושינגטון והשחקן הראשון מאזור הביג סקיי שקיבל את הפרס.
קאפ זכה נבחר לקבוצה הראשונה אול-אמריקן בקונצנזוס, לאחר שנבחר לקבוצה על ידי ארבעת הארגונים הגדולים ב-FCS: איגוד מאמני הפוטבול האמריקאי, Associated Press, רשת הספורט וקרן הפוטבול של וולטר קאמפ.
קאפ היה הרסיבר הראשון שנבחר לקבוצה הראשונה מאז רנדי מוס ב-1996.
ב-9 בינואר 2014, זכה קאפ בפרס הווייד רסיבר של השנה ב-FCS לשנת 2013. קאפ היה הרסיבר השני ברציפות מהאיגלס שזוכה בפרס, אחרי ברנדון קאופמן, שזכה בו ב-2012.
קאפ סיים את עונת הסופומור שלו עם 104 תפיסות ל-1,431 יארדים ו-16 טאצ'דאונים ב-13 משחקים.
הוא נבחר שוב לקבוצה הראשונה אול-אמריקן על ידי AFCA, AP ו-TSN זו העונה השנייה ברציפות.
הוא גם נבחר לקבוצה הראשונה של אזור הביג סקיי בפעם השנייה ברציפות.
הוא שבר את שיא התפיסות בעונה אחת של אזור ביג סקיי עם 114, מקום תשיעי בכל הזמנים ב-FCS לעונה אחת.
קאפ נבחר לקבוצה הראשונה של האזור זו השנה השלישית ברציפות וגם נבחר ל-MVP ההתקפי של הליגה, הרסיבר השני ב-42 השנים שלפני שזכה בתואר.
בנוסף, קאפ זכה בפרס וולטר פייטון, והפך לשחקן מזרח וושינגטון השלישי שזוכה בפרס ורק לרסיבר השני שזכה בו, אחרי בריאן פינרן ב--1997.
ב-30 בנובמבר 2015 הודיע קאפ כי הוא יחזור לעונת הסיניור שלו, לאחר שהתרוצצו שמועות שהוא שוקל להתמודד בדראפט ה-NFL ב-2016. בעונת 2016 הוא סיים עם 117 תפיסות ב-1,700 יארד ו-17 טאצ'דאונים.
בסוף קריירת המכללות של קאפ, 428 תפיסות הפנים שלו ו-6,464 היארדים שהשיג בקריירה הם שניהם שיאי כל הזמנים ב-FCS.
הטאצ'דאונים שהשיג קאפ (73) גם הם מהווים שיא FCS.
קופ השתתף בסיניור בול 2017 (משחק מסיימי המכללות) וערך שתי תפיסות ל-14 יארד עבור הצפון, שהפסיד 16–15 לדרום.
ההופעה של קופ בסיניור בול העלתה את מניית הדראפט שלו.
הלוס אנג'לס ראמס בחרו בקאפ במקום החמישי בסיבוב השלישי (69 בסך הכל) בדראפט 2017. קופ היה הרסיבר השביעי שנבחר בדראפט ב-2017 והפך לבחירה השנייה בגובהה בתולדות מזרח וושינגטון, אחרי מייקל רוס שנבחר על ידי טנסי טייטאנס ב-2005 (סיבוב שני, 41 בסך הכל).
ב-9 ביוני 2017, הראמס החתימו את קאפ על חוזה לארבע שנים תמורת 3.83 מיליון דולר, כולל בונוס חתימה של 954,760 דולר.
קאפ ערך את הופעת הבכורה שלו ב-NFL בפתיחת העונה של הראמס מול אינדיאנפוליס קולטס ורשם ארבע קבלות פנים ל-76 יארד, כולל מסירה של 18 יארד לטאצ'דאון הראשון בקריירה שלו, במהלך ניצחון הראמס 46–9. בשבוע הרביעי, קאפ השיג חמש תפיסות ל-60 יארד וטאצ'דאון בניצחון הראמס 35–30 על דאלאס קאובויס.
במהלך השבוע השביעי בלונדון מול אריזונה קרדינלס, הוא תפס ארבע מסירות ל-51 יארד והשיג טאצ'דאון של 18 יארד בניצחון 33–0. בשבוע התשיעי, קאפ פתח לראשונה בקריירה ב-NFL, כשתפס שלוש מסירות ל-54 יארד בניצחון הראמס 51–17 על ניו יורק ג'איינטס.
בשבוע 12 מול ניו אורלינס סיינטס, קאפ רשם משחק ראשון בקריירה עם יותר מ-100 יארד, כשסיים עם 116 בניצחון 26–20. בשבוע 14 נגד פילדלפיה איגלס, הוא סיים עם חמש תפיסות פנים ל-118 יארד וטאצ'דאון.
עד דצמבר, קאפ פתח בעמדת הרסיבר באופן קבוע וסיים את עונת הרוקי שלו עם 62 תפיסות ל-869 יארד וחמישה טאצ'דאונים.
הראמס סיימו בראש הבית המערבי של ה-NFC עם מאזן 11–5. ב-6 בינואר 2018, קאפ הופיע במשחק הפלייאוף הראשון שלו בקריירה כשרשם שמונה תפיסות פנים ל-69 יארד וטאצ'דאון כשהראמס הפסידו 26–13 לאטלנטה פלקונס במשחק הוויילד קארד של ה-NFC בלוס אנג'לס ממוריאל קוליסיאום.
קאפ נבחר לווייד רסיבר הפותח ב-2018 יחד עם רוברט וודס וברנדין קוקס.
במהלך שבוע 4, קופ תפס תשע מסירות ל-162 יארד ושני טאצ'דאונים (כולם שיאים למשחק בודד), כולל שיא קריירה לקבלת פנים של 70 יארד במהלך הניצחון 38–31 על מינסוטה ויקינגס.
שבוע לאחר מכן, קאפ נפצע בברכו נגד דנוור ברונקוס ויצא מהמגרש.
אף על פי שחזר למגרש ברבע השלישי של הניצחון 23–20 של הראמס, קאפ הוצא מההרכב והחמיץ את שני המשחקים הבאים.
במהלך הרבע הרביעי של הניצחון 36–31 על סיאטל סיהוקס בשבוע 10, קופ ירד מהמגרש עם פציעה ללא מגע.
בדיקת MRI למחרת אישרה שקאפ קרע את הרצועה הצולבת הקדמית שלו, וגמר את העונה מוקדם מהצפוי.
הוא סיים את העונה עם 40 תפיסות פנים ל-566 יארד ושישה טאצ'דאונים בשמונה משחקים.
ללא קאפ, הראמס הגיעו לסופרבול LIII שם הפסידו 13–3 לניו אינגלנד פטריוטס.
קאפ חזר מהפציעה שלו לפתיחת העונה של הראמס מול קרוליינה פנתרס.
במהלך שבעת המשחקים הראשונים של העונה, קאפ רשם לפחות 100 יארד בארבעה משחקים וארבעה טאצ'דאונים בסך הכל.
במהלך הניצחון 24–10 בשבוע 8 על סינסינטי בנגלס, קאפ תפס שבע מסירות באורך 220 יארד וטאצ'דאון, הפעם הראשונה בקריירת ה-NFL שלו עם יותר מ-200 יארד במשחק בודד.
הביצועים של קאפ קבעו שיא NFL בכמות היארדים במשחק NFL בינלאומי.
בשבועות 13–17, קאפ עשה טאצ'דאון בחמישה משחקים רצופים.
הוא הוביל את הקבוצה בתפיסות פנים, תפיסות יארדים ותפיסות לטאצ'דאונים.
עשרת הטאצ'דאונים שתפס קאפ השתוו למארק אנדרוז במקום השני ב-NFL בעונה זו.
לאחר שלבש את מספר 18 בשלוש העונות הראשונות שלו בליגה, החליף קאפ את מספרו למספר 10, המספר שלו במזרח וושינגטון.
ב-12 בספטמבר 2020 חתם קאפ על הארכת חוזה של 48 מיליון דולר לשלוש שנים עם הראמס, כולל ערבות של 35.1 מיליון דולר.
קאפ חזר לניצחון בסיבוב הוויילד קארד של הראמס על סיאטל סיהוקס, אך סבל מפציעה בברך, מה שגרם לפספס את ההפסד בסיבוב הראשון לגרין ביי פאקרס.
קאפ סיים את עונת 2020 עם 92 תפיסות ב-974 יארד ושלושה טאצ'דאונים.
הוא רשם שלושה משחקים עם לפחות 100 יארד.
קאפ הוביל את הקבוצה בתפיסות פנים ותפיסות ליארדים בעונה.
במהלך שלושת המשחקים הראשונים של העונה, קאפ השיג בסך הכל 25 תפיסות ב-367 יארד וחמישה טאצ'דאונים בשלושת הניצחונות של הראמס, כולל משחק שיא עונתי של 163 יארד ושני טאצ'דאונים נגד אינדיאנפוליס קולטס.
משחק השפל של קאפ בעונה זו הגיע ישר לאחר מכן, כשהשיג חמש תפיסות פנים ו-64 יארד בלבד בהפסד 37–20 של הראמס לאריזונה קרדינלס, אבל הוא חזר עם שבעה תפיסות ל-92 יארד בניצחון 26–17 בסיאטל.
בשבועות 6 ו-7, לקאפ היו תשע תפיסות ל-130 יארד ועשר תפיסות פנים ל-156 יארד תוך שהוא משיג שני טאצ'דאונים בשני המשחקים מול ניו יורק ג'איינטס ודטרויט ליונס.
קאפ סיים את העונה בשישה משחקים בשבועות 13–18, עם ממוצע של 118.3 יארד למשחק ושישה טאצ'דאונים בסך הכל.
בעונת ה-12–5 של הראמס, קאפ קבע מספר שיאי מועדון בתפיסות לעונה, מה שזיכה אותו בבחירה למשחק הפרו בול.
הוא נבחר לשחקן ההתקפה של החודש ב-NFC בספטמבר ובאוקטובר.
145 התפיסות של קאפ ל-1,947 יארד היו שניהם שיאי מועדון, ו-16 הטאצ'דאונים שלו שניים רק ל-17 של אלרוי הירש ב-1951. בעונת 2021, קופ זכה בכתר המשולש (וייד רסיבר שהוביל את הליגה בתפיסות, יארדים ותפיסות), והפך לשחקן הראשון מאז סטיב סמית ב-2005 שעושה זאת.
1,947 היארדים של קאפ מדורגים במקום השני בתולדות ה-NFL אחרי ה-1,964 של קלווין ג'ונסון ב-2012, בעוד ש-145 התפיסות שלו שניות רק ל-149 של מייקל תומאס ב-2019.
בסיבוב הוויילד קארד מול אריזונה קרדינלס, קאפ רשם חמש תפיסות ל-61 יארד וטאצ'דאון בניצחון 34–11. בסיבוב הראשון הוא רשם תשע תפיסות ל-183 יארד וטאצ'דאון בניצחון 30–27 על טמפה ביי באקנירס.
קאפ השיג תפיסת פנים של 44 יארד כדי לעזור לזכות בשער השדה המנצח של הראמס.
במשחק אליפות ה-NFC נגד סן פרנסיסקו 49', קאפ רשם 11 תפיסות פנים ל-142 יארד ושני טאצ'דאונים בניצחון 20–17, והחזיר את לוס אנג'לס ראמס לסופרבול בפעם השנייה מאז 2018. בסופרבול LVI נגד סינסינטי בנגלס, קאפ השיג את טאצ'דאון הסופרבול הראשון שלו בקריירה, תפיסת פנים מ-11 יארד.
הוא והקוורטרבק מתיו סטאפורד היו אחראים לתפיסות מוצלחות רבות, כולל טאצ'דאון מנצח שהוביל לבחירתו של קאפ ל-MVP של הסופרבול.
33 תפיסות הפנים של קאפ בארבעת משחקי פלייאוף קבעו שיא NFL חדש לפלייאוף בודד, בעוד ש-478 היארדים וששת הטאצ'דאונים שלו מדורגים במקום השני בתולדות הפלייאוף של הליגה, אחרי התופס של אריזונה קרדינלס, לארי פיצג'רלד.
ב-9 ביוני 2022 חתם קאפ על הארכת חוזה לשלוש שנים עם הראמס תמורת 80 מיליון דולר.
MVP של משחק הסופרבול (LVI)
שחקן ההתקפה של השנה של AP (2021)
הקבוצה הראשונה של אול-פרו (2021)
שחקן ההתקפה של השנה של (2021)
ראשון ב-NFL בתפיסות פנים (2021)
ראשון ב-NFL בתפיסות ליארדים (2021)
ראשון ב-NFL בתפיסות לטאצ'דאונים (2021)
פעמיים שחקן ההתקפה של החודש ב-NFC (2021 - ספטמבר, אוקטובר)
הכי הרבה יארדים שנתפסו על ידי וייד רסיבר בעונה בודדת כולל פלייאוף – 2,425 (2021)
הווייד רסיבר הראשון אי פעם עם 2,000+ יארד שנתפסו בעונה הסדירה ובפלייאוף
הכי הרבה משחקים ברציפות עם תפיסות ללפחות 90 יארד – 13 (2021)
הכי הרבה משחקים עם תפיסות ללפחות 90 יארד בעונה אחת – 13 (2021)
הכי הרבה תפיסות פנים בפלייאוף אחד – 33 (2021)
סבו, ג'ייק קאפ, היה שחקן קו התקפי של אוניברסיטת וושינגטון ונבחר בדראפט בסיבוב התשיעי של דראפט 1964 ידי דאלאס קאובויס.
הוא שיחק בין השנים 1964–1975 כגארד בדאלאס, וושינגטון רדסקינס, אטלנטה פלקונס וניו אורלינס סיינטס.
הוא נבחר לחמישיית הרוקיז של ה-NFL, והיה קפטן הסיינטס חמש פעמים.
הוא נבחר לקבוצת כל הזמנים של המועדון בשנת ה-25 ונכנס להיכל התהילה של ניו אורלינס סיינטס ב-1991.
כשהיה בשנתו האחרונה בתיכון, פגש קאפ את חברתו ואשתו לעתיד אנה קרוסקרי.
בני הזוג נישאו ביוני 2015. יש להם שני בנים.
מועדון כדורסל קופר פרימורסקה (בסלובנית: Košarkarski klub Koper Primorska) הייתה קבוצת כדורסל סלובנית מקופר, ששיחקה בליגת העל הסלובנית בכדורסל.
המועדון הוקם ממיזוג של ק.ו.ש.
לסטקובה ב-2016, ופורק ב-2020 עקב בעיות כלכליות.
פרימורסקה זכתה באליפות סלובניה ב-2019 ובשלושה גביעים רצופים בין 2018 ל-2020.
פרימורסקה נוסדה בשנת 2016 ממיזוג של ק.ק.
בעונת הבכורה שלה סיימה הקבוצה במקום השביעי בליגת העל הסלובנית.
בעונתה השנייה התמודדה פרימורסקה ב, והפסידה בגמר לקרקה נובו מסטו.
בעונת 2018/19 זכתה הקבוצה בקוואדרופל היסטורי לאחר שזכתה בכל ארבע התחרויות בהן שיחקה (הליגה הסלובנית, הגביע הסלובני, הסופר קאפ הסלובני והליגה האדריאטית השנייה).
בעקבות הזכייה קיבלה הקבוצה מקום ב הראשונה לעונת , ושינתה את שמה לקופר פרימורסקה.
בדצמבר 2019 דווח כי המועדון לא יציב כלכלית, ומספר שחקנים, כולל המאמן יוריצה גולמאץ, עזבו את הקבוצה, אך בפברואר 2020 זכתה הקבוצה בגביע הסלובני השלישי ברציפות לאחר ניצחון על צדביטה אולימפיה.
לאחר העונה, שהסתיימה מוקדם בשל התפרצות מגפת הקורונה בסלובניה, המועדון לא קיבל רישיון לליגת העל מפדרציית הכדורסל של סלובניה, אך ביוני 2020 הוענק לקבוצה הרישיון לאחר ערעור מוצלח.
ב-7 בספטמבר 2020 פרשה פרימורסקה מהסופר קאפ הסלובני עקב בעיות בסגל ומאוחר יותר דווח שהמועדון פרש מהליגה האדריאטית עקב קשיים כלכליים חמורים, אך ב-14 בספטמבר הודיע המועדון שמצא שותפים חדשים וישחק בליגה האדריאטית ובליגה הבכירה בסלובניה.
בנובמבר 2020 הפך המועדון לבעל מניות באיגוד הכדורסל האדריאטי, שמפעיל את הליגה האדריאטית, בעקבות העברת מניות ממזט סקופיה.
עם זאת, בדצמבר 2020 הודחה פרימורסקה מהליגה לאחר שלא הצליחה לשחק שני משחקים רצופים עקב בעיות כלכליות.
מאוחר יותר באותו חודש פרש המועדון גם מהליגה הסלובנית ופורק.
עונהרמהליגהמקוםגביעהליגה האדריאטית תחרויות אחרות2016/171SKL7רבע גמר—גביע אלפי אדריהרבע גמר2017/181SKL3זכייההליגה השנייהסגנות—2018/191SKL1זכייההליגה השנייהזכייההסופר קאפ הסלובניזכייה2019/201SKLבוטלזכייההליגה הראשונהבוטלהסופר קאפ הסלובניזכייההסופר קאפ האדריאטיחצי גמר
קופר דילון הוא שחקן ומוזיקאי אמריקאי-גרמני.
דילון החל את הקריירה שלו בשנת 2018 בתפקיד ראשי בגרסה הגרמנית של המחזמר מרי פופינס, שהוצג בברודוויי, שם לקח על עצמו את התפקיד הראשי של מייקל בנקס.
מאז היו לותפקידים מובילים ומשניים במספר הפקות טלוויזיה וקולנוע גרמניות ובינלאומיות.
הוא גם ביים שני סרטים קצרים ושיחק בהפקה היסטורית על רקדן הבלט רודולף נורייב.
ב-2022 צילם את הסרט הקצר "Noah's Strophe", שחגג את הבכורה העולמית שלו באוקטובר 2023 וזכה בפרס מיוחד למשחק הטוב ביותר .
באותה שנה הוא בסרט משחקי הרעב: בלדה לנחשים וציפורי שיר.
בשנת 2023 הצטלם לסרט הקולנוע בהפקה גרמנית שנטל בארץ האגדות.
קופר יוניון לקידום המדע והאמנות, הידועה בכינויה קופר יוניון, היא מכללה פרטית בכיכר קופר במנהטן התחתית, ניו יורק.
התעשיין והפילנתרופ פיטר קופר ייסד את המוסד בשנת 1859 בהשראת האקול פוליטקניק רק שבמקרה זה הסבסוד לא נעשה בידי הממשלה אלא על ידי המכללה.
במכללה שלושה בתי ספר: בית הספר לאדריכלות ע"ש ארווין ס.
צ'אנין המציע תואר ראשון ושני, בית הספר לאמנות ובית הספר להנדסה ע"ש אלברט נרקן, כמו גם תוכנית ליבה משותפת במדעי הרוח והחברה.
עד 2014 קופר יוניון היה אחד המוסדות האמריקניים הבודדים להשכלה גבוהה שהציע מלגה בגובה שכר לימוד מלא לכל סטודנט.
החל מ-2014 המכללה מעניקה מלגה בגובה של חצי שכר לימוד לכל סטודנט כאשר היעד הוא לחזור למצב המקורי.
בספטמבר 2024 הודיע בית הספר כי במשך ארבע השנים הבאות, כל התלמידים (כולל התלמידים הנוכחיים) לא ישלמו שכר לימוד עבור השנה האחרונה שלהם.
קופר יוניון נוסדה בשנת 1859 על ידי התעשיין האמריקאי פיטר קופר.
קופר נולד למשפחת פועלים והיה לו פחות משנה של לימודים פורמליים.
קופר עיצב ובנה את מנוע רכבת הקיטור הראשון באמריקה והקים מפעלים שונים.
הוא היה המשקיע הראשי והנשיא הראשון של חברת טלגרף ניו יורק, ניופאונדלנד ולונדון, שהניחה את כבל הטלגרף הטרנס-אטלנטי הראשון.
קופר אף התמודד לנשיאות ארצות הברית תחת מפלגת גרינבק.
חזונו של קופר היה להעניק לצעירים מוכשרים את הפריבילגיה היחידה שחסרה לו עצמו, חינוך טוב.
למען מטרה זו, ייעד קופר את עיקר עושרו למכללה.
הניו יורק טיימס כתב על כך בשנת 1863, "זה היה נדיר שבעלי אמצעים מוגבלים, ככל שיהיו להוטים לרכוש ידע בכמה מענפי החינוך הגבוהים יותר, יכלו לקבל שכר לימוד בלימודים שאינם חלק מהנלמד בבתי הספר הציבוריים שלנו." בתקנון המכללה נאסרה אפליה מכל סוג שהיא.
במקור נקרא המוסד "האיחוד" או יוניון, הוא החל את דרכו בחינוך למבוגרים והציע קורסי ערב במדע שימושי ורישום אדריכלי, וכן קורסי בוקר המיועדים בעיקר לנשים בצילום, טלגרפיה, כתיבה וקצרנות במה שכונה בית ספר הנשים לעיצוב של המכללה.
למוסד היה גם חדר קריאה פתוח יום ולילה, הראשון בעיר ניו יורק (קודם שנוסדה ספריית העיר ניו יורק), ב-1883 נוספה תוכנית לימודים בת חמש שנים בכימיה כחלופה לתוכנית המדע היישומי.
בית ספר להנדסה הוקם בשנת 1902, הודות לתרומה של אנדרו קרנגי.
החל מ-1864 נעשו מספר ניסיונות למזג את קופר יוניון ואוניברסיטת קולומביה, אך אלה מעולם לא יצאו לפועל.
מוזיאון קופר יואיט לעיצוב, נוסד בשנת 1897 כחלק מהמוסד על ידי שרה, אלינור ואיימי יואיט, נכדותיו של פיטר קופר.
בניין היסוד של קופר יוניון הוא בניין אבן חומה איטלקית שתוכנן על ידי האדריכל פרד א.
פטרסן, אחד ממייסדי המכון האמריקאי לאדריכלים.
זה היה המבנה הראשון בניו יורק עם קורות I מפלדה לתמיכה מבנית, הקורות יוצרו על ידי קופר עצמו בנוסף פטרסן רשם פטנט על אריח לבנים חלול עמיד בפני אש שבו השתמש בבניית הבניין.
הבניין היה הראשון בעולם שנבנה עם פיר מעלית, מכיוון שקופר, בשנת 1853, היה בטוח שבקרוב תומצא המעלית.
עם זאת, הוא חזה שהם יהיו גליליים, ולכן עיצב את הפיר בצורת עיגול.
הבניין הוכרז כנקודת ציון היסטורית לאומית בשנת 1961.
האולם הגדול של בניין היסוד
ב-27 בפברואר 1860, נשא אברהם לינקולן נאום היסטורי באולם הגדול של המכללה הממוקם בקומת המרתף של בניין היסוד, בפני כ-1,500 מאזינים.
הנאום שמכונה "נאום קופר יוניון" דווח בהרחבה בעיתונות והודפס מחדש ברחבי הצפון בצורת חוברת, הנאום עורר תמיכה בלינקולן ותרם לזכייתו במועמדות המפלגה לנשיאות.
מאז, האולם הגדול שימש במה לנאומים היסטוריים של הנשיאים האמריקאים גרנט, קליבלנד, טאפט, תיאודור רוזוולט, וודרו וילסון, ביל קלינטון, וברק אובמה.
ב-22 בספטמבר 2014 נשא במקום יו"ר הרשות הפלסטינית מחמוד עבאס את נאומו הרשמי הראשון באנגלית.
נואמים נוספים באולם היו פרדריק דאגלס, סוזן ב.
אנתוני, אליזבת קיידי סטנטון ומארק טוויין.
בשנת 2002, החליטה המכללה לייצר הכנסות על ידי הריסת בניין בית הספר להנדסה והחלפתו בבניין מסחרי, והקמת בניין חדש בשם 41 קופר סקוור.
הבניין החדש שתוכנן על ידי תום מיין מעוצב בסגנון פוסט מודרני בניגוד לבניין היסוד.
המבנה שבתחילה נתקל בהתנגדויות רבות מצד תושבי השכונה, כולל מאפיינים ארכיטקטוניים לא שגרתיים, לרבות אטריום בגובה מלא, חלונות פנימיים, גרם מדרגות מרכזי ליניארי בן ארבע קומות, ומעברים עיליים, כל אלו נועדו לייצר מרחב אינטראקטיבי מעורר השראה עבור הסטודנטים והסגל.
הקבלה לקופר יוניון היא מאתגרת, עם שיעור קבלה של 12% בשלושת בתי הספר.
בית הספר להנדסה אלברט נרקן
בית הספר להנדסה של קופר יוניון נקרא על שם אלברט נרקן, בוגר להנדסה כימית של בית הספר.
בבית הספר כ-550 תלמידים, והוא הגדול מבין שלושת בתי הספר בהפרש ניכר.
בית הספר מציע תוכניות לתואר ראשון בהנדסה (BE) ותואר בוגר בינתחומי בהנדסה (BSE).
בנוסף מציע בית הספר תארים שניים בהנדסה כימית, אזרחית, חשמל או מכונות.
מסלולים שונים מאפשרים להשיג תואר ראשון ותואר שני תוך חמש שנים בלבד.
בבית הספר לאמנות כ-200 סטודנטים ו-70 חברי סגל, בית הספר מציע תואר ראשון באמנויות יפות (BFA) ולימודי תעודה.
התוכנית לאמנות קופר יוניון מכונה לעיתים קרובות כללי או רבגוני, ומחזיק בתפיסה של איש אשכולות.
בהשוואה למכללות אחרות לאמנויות, הסטודנטים בקופר יוניון אינם בוחרים במגמה מסוימת בתחום האמנויות, אלא מורשים ומעודדים לבחור קורסים מכל אחת מהמחלקות של בית הספר לאמנות.
בית הספר לארכיטקטורה על שם ארווין ס.
בית הספר לארכיטקטורה ע"ש ארווין ס.
צ'אנין בקופר יוניון מציע תוכנית מוסמכת בת חמש שנים.
האתוס של בית הספר מחויב ל"חוזה החברתי" ומוקדש לחינוך כ"אחד המקומות האחרונים המגנים על החירות, וההוראה כאקט חברתי-פוליטי".
התוכנית לתואר פוסט-מקצועי באדריכלות הושקה בשנת 2009. ומוצעים בה קורסים בתחומים: תיאוריה, היסטוריה וביקורת על אדריכלות, לימודים עירוניים וטכנולוגיות.
קופר פלאג הוא כדורסלן אמריקאי, המשחק בעמדות הסמול פורוורד וקלע.
הוא נבחר במקום הראשון בדראפט ה-NBA 2025 על ידי דאלאס מאבריקס.
פלאג שיחק בעונת 2024/2025 באוניברסיטת דיוק וזכה בפרס ג'ון אר.
וודן ובפרס נייסמית' לשחקן המכללות המצטיין של השנה.
לאחר שנה אחת בתיכון במיין עבר לאקדמיית מונטוורדה שבפלורידה, שם הוביל את נבחרת הכדורסל של התיכון למאזן מושלם של 0–31 בעונת 2023/2024. הצטיינותו בעונה זו הביאה לזכייתו בפרס כדורסלן השנה בתיכונים בארצות הברית.
הוא הוזמן לנייקי הופ סאמיט ולמשחק מקדונלד'ס אול-אמריקן.
בעונת 2024/2025 שיחק באוניברסיטת דיוק והוביל אותה עד לפיינל פור של טורניר אליפות המכללות.
את העונה סיים עם ממוצעים של 19.2 נקודות, 7.5 ריבאונדים ו-4.2 אסיסטים.
הוא זכה בפרס נייסמית' ופרס ג'ון אר.
וודן לשחקן המכללות המצטיין של השנה.
פלאג היה חבר בנבחרת ארצות הברית עד גיל 17 שזכתה באליפות העולם שהתקיימה ב-2022 בספרד, הוא נבחר לחמישיית הטורניר וכן זכה בתואר כדורסלן השנה מטעם איגוד הכדורסל האמריקאי, הצעיר ביותר שזכה בפרס מאז היווסדו.
ב-2024 נבחר להשתתף, כשחקן המכללות היחידי, בקבוצת האימונים של נבחרת ארצות הברית שהתכוננה לאולימפיאדת פריז, וזכה לתשומת לב בין-לאומית ושבחים על יכולותיו מול כוכבי הנבחרת מה-NBA.
אקדח "קופסת פלפל" ידוע גם בשם פפר-בוקס, או פפרבוקס הוא כלי ירייה רב-קני, לרוב אקדח, המאופיין בכך שהוא בעל שלושה קנים או יותר, כאשר כל אחד מהם מכיל ירייה בודדת.
קנים אלו נורים ברצף זה אחר זה, על ידי סיבוב מכלול הקנים באופן שמציב כל קנה בקו ישר מול מנגנון ירי או פטיש יחיד, בדומה לתוף של אקדח תופי.
במהלך היסטורית השימוש באקדחי פפרבוקס הם עברו שינויים הותאמו למגוון מערכות הצתה ותחמושת ממנגנונים פרימיטיביים של מצת פתיל ועד למערכות הצתה מתקדמות תרמיל מתכת המשמשות בכלי ירייה בעלי טעינת מכנס.
בשל משקלם של הקנים המרובים, כלי נשק אלו היו לעיתים קרובות מגושמים ושימשו בעיקר כנשק צד להגנה עצמית, כלי נשק אלו הם היו פופולריים בעיקר באמצע המאה ה-19, והעיצוב שוחזר מדי פעם לשימושים מיוחדים.
אקדחי קופסת פלפל היו נשק פופולרי בצפון אמריקה משנת 1830 ועד מלחמת האזרחים האמריקאית, אך כלי נשק הפועלים על עקרון דומה של נשק רב קני היו בשימוש הרבה קודם לכן, תותח וולי כלל מספר קני ירייה בודדים שהוצמדו לקת, ונורו בנפרד באמצעות פתיל.
בסביבות 1790, אקדחי קופסת פלפל נבנו על בסיס מערכות הצתה מסוג מצת חלמיש, הם יוצרו בשלושה, ארבעה או שבעה קנים, שהיורה סובב באופן ידני.
המצאת מנגנון ההצתה כיפת הקשה והמהפכה התעשייתית אפשרו לייצר אקדחים בייצור המוני, מה שהפך אותם לנגישים יותר מאקדחים המוקדמים שנעשו בעבודת יד ונראו בעבר רק בידי העשירים.
לרוב האקדחים מסוג פפר בוקס עם מנגנון כיפת הצתה יש לוח עגול סביב החלק האחורי של התוף כדי למנוע ירי מקרי וכדי להגן על העיניים מפני רסיסי כיפת ההצתה.
אקדח קופסת הפלפל הפופולרי ביותר המזוהה ביותר עם מונח זה, הומצא בשנות ה-30 של המאה ה-19 ויועד לשימוש אזרחי, אך קציני צבא רכשו אותו לעיתים קרובות באופן פרטי לשימושם האישי.
העיצוב זכה לפופולריות במהירות בעיקר בארצות הברית, ובהממלכה המאוחדת ובמידה פחותה באירופה.
אקדח זה הוא היה דומה לאקדח התופי שטרם הופיע על במת ההיסטוריה, בכך שהכיל קליעים בתאים נפרדים בתוף מסתובב.
בניגוד לאקדח התופי לכל כדור היה קנה משלו, במקור אקדחים אלה היו נטעני לוע, אך בשנת 1837 הומצא אקדח קופסת פלפל עם פטיש נסתר עם קנים מתברגים.
בספרו "תנאים קשים" מספר מארק טוויין על השימוש באקדח:
בתחילת המאה ה-19 אקדחי קופסת פלפל עם מנגנון כיפת הקשה עדיין הצריכו סיבוב של התוף באופן ידני, אך לרובם היה מנגנון שמסובב את קבוצת הקנים כאשר הפטיש נדרך עבור כל ירייה.
חלקם נוצרו גם גרסאות פעולה יחידה, אך הרוב המכריע משתמש במערכת שבה לחיצה על ההדק מסובבת את גוש הקנים, דורכת את הפטיש ולבסוף יורה את הנשק.
והוצעו במגוון רחב של קנים לתוף מארבעה ועד 20 קנים.
רוב אקדחי קופסת פלפל ירו את הכדור התורן מהקנה העליון אך דגמים מסוימים ירו מהקנה התחתון את הקנה התחתון במקום העליון בדרך כלל, אלה השתמשו במנגנון "תת-פטיש", כאשר הפטיש הורכב מתחת למסגרת, מאחורי הקנים, ולפני ההדק.
קיימים מספר סוגים נוספים של מנגנוני ירי, כגון נוקרי ירי פנימיים מסתובבים או מספר נוקרי ירי.
אקדחי קופסת פלפל שנוצרו בין השנים 1851–1854 באנגליה כללו קנים מחורקים, מנגנון פתיחה אחורית לטעינה חוזרת, ומנגנון בטיחות מוקדם כך שלא היה צורך לפרק את האקדח לצורך טעינתו מחדש.
ב, כורי זהב ב־1849 העדיפו אקדחי קופסת פלפל גדולים להגנה מפני מתחרים על כריית זהב, ואינדיאנים עוינים.
גם באוסטרליה, כורי זהב השתמשו באקדחי קופסת פלפל אמריקאיים ובריטיים בתור תחליף זול לאקדח תופי מסוג קולט נייבי.
אקדח קופסת הפלפל חווה סוג של "תחייה" בסוף המאה ה-19 כאקדח כיס קצר וקל להסתרה, שהשתמש במחסניות פינפייר .
וריאציה מיוחדת של נשק מסוג זה, שבה בא לידי ביטוי באופן מלא השימוש במידותיו הקטנות של האקדח היה אקדח ה-Dolne Apache הבלגי.
נשק זה, שלכאורה היה פופולרי בקרב כנופיות הרחוב בפריז, שעל שמם הוא נקרא, צויד בלהב מתקפל וקת ששימשה כאגרופן, אקדחים אלו נעלמו מהשוק עם הפסקת השימוש בכדורי פינפייר.
אחד מאקדחי הפפרבוקס המעניינים ביותר הוא אקדח "רמינגטון זיג-זג" בעל שישה קנים, שיכול היה לירות שש יריות במהירות.
אקדחים מסוג זה היו מבוקשים על ידי מהמרים והיו המבשרים של אקדחי הדרינגר, מכיוון שניתן היה להסתיר אותם בקלות בכיס ולהשתמש בהם בקלות להגנה עצמית.
החיסרון המרכזי בעיצוב אקדחי קופסת פלפל הוא שהאקדח הופך כבד יותר בקצה הקדמי ככל שמוסיפים קנים או מאריכים אותם, מה שמקשה על כיוון מדויק.
ברוב הדגמים במיוחד אלו עם אשכול קנים מסתובבים כמעט בלתי אפשרי לכוון למרחק, שכן הפטיש נמצא בקו הראייה אם כי בחלק מהדגמים יש חריץ בפטיש דרכו אמורים לכוון, אין מקום להתקין כוונת קדמית והמשקל מקשה על כיוון מהיר.
עם זאת, השוק העיקרי של אקדחי קופסת פלפל היה להגנה עצמית, ולכן רוב השימוש נעשה מטווח קצר מאוד.
למעשה, הייתה נהוגה אז השיטה של "ירי מהמותן" כלומר, להחזיק את האקדח נמוך ולכוון למרכז הגוף של המטרה.
קרבות ירי התרחשו לעיתים קרובות מטווח אפסי.
בהתאם לשימוש זה, רבים מאקדחי קופסת פלפל נבנו עם קנים חלקים, אף על פי שהשימוש בקנים מחורקים היה כבר נפוץ באותה תקופה.
כלי נשק מסוג קופסת פלפל נחשבו למסוכנים לשימוש, כי הצתת ירי מקנה אחד עלול היה להצית את שאר הטעינות שעדיין נמצאות בקני האקדח, תופעה שנקראה "הצתת שרשרת" ולגרום שכל הקנים יירו בו זמנית.
בעיה זו נפתרה חלקית על ידי הכנסת מחיצות בין הפטמות שעליהן ישבו כיפות ההקשה, אשר הגנו במידה מסוימת על כיפות ההקשה בתאים הסמוכים מפני הבזק שנוצר ממכת מפטיש במהלך הירי.
עם זאת, מאפיין זה היה בשימוש רק לעיתים רחוקות באקדחי קופסת פלפל.
הפתרון הנפוץ יותר היה הצבת הפטמות בשקעים או בזווית ישרה זו לזו כדי להפחית את הסיכוי להצתת שרשרת.
בכל מקרה, הפשטות עלות הייצור והמחיר הסופי הנמוכים היחסית של אקדחי קופסת הפלפל סייעו לדגם אקדחים זה להמשיך להימכר גם לאחר הופעת אקדחים מודרניים יותר.
אקדחי קופסת פלפל היו צעד טכנולוגי אחד לפני הופעתם של אקדחי התופי והחוליה המחברת בין אקדחים אלו היו סדרת אקדחי "מעבר" .
כלי נשק אלו שילבו תוף מקוצר של קופסת פלפל עם קנה בודד קבוע, דרכו התבצע הירי.
ההבדל המעשי בין אקדח מעבר לאקדח תופי היה תוף וקנה ללא מעצור תוף (cylinder stop).
אקדחי המעבר שמרו על מנגנון ירי מסוג כיפת הקשה כמו אקדחי קופסת פלפל, אך היו להם חסרונות רבים.
היעדרו של מעצור תוף גרם לכך שאפשר היה לירות גם כאשר התוף לא היה מיושר עם הקנה, מה שהוביל ליריות לא מדויקות ואף לסיכון לפגיעה בכלי הנשק או ביורה עצמו.
אף כי התוף הקצר הקל על הטעינה, הקנה היה מחובר לפין המרכזי של התוף, דבר שעם הזמן החליש את המבנה והפחית את הדיוק.
בנוסף, חסרו לאקדח המעבר מחיצות בין הפטמות של מנגנון כיפת ההקשה, מה שהביא לסיכון של ירי שרשרת דומה לזה של אקדחי קופסת הפלפל.
מצב זה החמיר בשל העובדה שהפטיש באקדחי קופסת הפלפל ואקדחי מעבר בדרך כלל הפיקו מכה חלשה, מה שאומר שהיה צורך בכפות הקשה רגישות במיוחד כדי להבטיח שהאקדח יירה, והגדיל עוד יותר את הסיכון לירי שרשרת.
אף על פי שדגמים מאוחרים יותר צוידו במגן כדי להגן על המשתמש מרסיסי כיפות ההקשה, עדיין היה סיכון לירי בשוגג או פציעה של היורה.
מכיוון שלא היה צורך לנגוח את הכדורים מהלוע אלא שטענו לתוך הצילינדר שמאחורי הקנה, הם יכלו להיות מעט גדולים יותר מקדח, מה שהקל על השימוש בקנים עם קדח רובה.
אקדחים מסוג זה שימשו במלחמת ארצות הברית–הפיליפינים כחלופה לאקדח קולט דרגון ולאקדח קולט ווקר, בעיקר על ידי הגנרל וינפילד סקוט ו־640 נרכשו על ידי צבא ארצות הברית במהלך מלחמת האזרחים האמריקאית, אך הממשלה ביטלה כל רכישה נוספת כאשר התגלה שהאקדחים נחותים מהאקדח הזול יותר של קולט נייבי.
אקדחים קופסת פלפל ואקדחי מעבר החלו להיעלם בהדרגה מהשוק בשנות ה-50 של המאה ה-19 עם ייצור אקדחי תופי על ידי קולט, סמית' אנד וסון ויצרנים אחרים.
קופצים בראש הוא סרט קולנוע אמריקאי עתידי בהנפשה ממוחשבת, מסוגת קומדיה והרפתקאות, בהפקת פיקסאר עבור סרטי וולט דיסני.
הסרט נכתב ובוים על ידי דניאל צ'ונג, ומככבים בו קולותיהם של פיפר קורדה, בובי מויניהן וג'ון האם.
הסרט צפוי לצאת לאקרנים בארצות הברית ב-6 במרץ 2026.
הסרט עוקב אחר ילדה בשם מייבל, שעל מנת לתקשר עם בעלי חיים תודעתה מועברת לבונה רובוטי.
שם הדמותמדבב/ת באנגליתמדבב/ת בעבריתתיאור הדמותמייבלפיפר קורדהיפורסם בהמשךילדה שאוהבת חיותהמלך ג'ורג'בובי מויניהןיפורסם בהמשךבונהג'ריג'ון האםיפורסם בהמשךראש עיר חמדןדוקטור סאםאיימי סדאריסיפורסם בהמשךהפרופסורית של מייבל אשר ייצרה טכנולוגיית קפיצה
בדצמבר 2020 חשף דניאל צ'ונג שהוא חוזר לעבוד בפיקסאר ועובד על סרט מקורי חדש, לאחר השלמת ההפקות "בא בדוב" ו"בא בדוב: הסרט" עבור Cartoon Network.
באוגוסט 2024, במהלך אירוע המעריצים של D23, הודיע פיט דוקטר, מנהל הקריאייטיב הראשי של פיקסאר, כי הסרט ייקרא "Hoppers" ("הופרס").
זמן קצר לאחר מכן, ג'סי אנדרוס חשף כי עבד על הסרט במשך שלוש שנים.
כחלק מההכרזה על הסרט באירוע D23, נחשף כי פיפר קורדה, בובי מויניהן וג'ון האם יהיו חלק מצוות המדבבים.
בדצמבר 2024 ה"הוליווד ריפורטר" הצהיר שלדברי אמן פיקסאר לשעבר, נאמר ליוצרי הסרט "להמעיט בערכה" של "המסר המתוכנן של איכות הסביבה" של הסרט.
הסרט מתוכנן לצאת לאקרנים בארצות הברית ב-6 במרץ 2026 בהפצת סרטי אולפני וולט דיסני.
קופרטינו היא עיר במחוז סנטה קלרה שבקליפורניה, בארצות הברית.
העיר משתרעת מהקצה המערבי של עמק סנטה קלרה ועד לרגלי הרי סנטה קרוז.
העיר ממוקמת בצמוד לסן חוזה ומשמשת כפרוור שלה.
נכון לשנת 2010 התגוררו בקופרטינו 58,302 איש.
פרוור זה מכונה לעיתים "לב" עמק הסיליקון, משום שבמקום שוכן המטה העולמי של חברת אפל.
המטה שוכן באתר Apple Park שהוא מבנה עגול המאכלס כ-13 אלף עובדים.
חברה נודעת אחרת השוכנת במקום היא סיגייט טכנולוגיות.
קופת חולים (קופ"ח) היא ארגון המעניק שירותי בריאות לעמיתיו, על ידי ביטוח בריאות, עובדי בריאות ומתקנים השייכים לו או מצויים בהסדר עמו.
לרוב, תהיה קופת החולים איגוד בעל מאפיינים קואופרטיביים וללא כוונת רווח, אולם זה אינו תנאי וקיימות קופות חולים פרטיות וקופות חולים שהן חברות מסחריות.
הקופות בישראל מוגדרות כגוף דו מהותי.
בדצמבר 1911 העלה ברל כצנלסון הצעה לייסוד קופת חולים וזו הובאה להצבעה בוועידה השנייה של הסתדרות הפועלים החקלאיים ביהודה.
ההחלטה התקבלה ברוב קולות, ובעקבותיה הוקמה קופת חולים של הסתדרות הפועלים החקלאים ביהודה.
מטרת קופת החולים של כצנלסון הייתה לאפשר עזרה תוך ערבות הדדית המתקיימת באמצעות תשלום דמי חבר ומתן שרותי ביקור רופא, הסעה לבית חולים, הוצאות אשפוז והפניה לסניפים בסמוך למקום המגורים.
בעקבות קופה זו, הוקמו קופות נוספות של פועלי הגליל ושל פועלי השומרון.
בהמשך, קופות החולים המחוזיות של תנועות הפועלים אוחדו לקופ"ח כללית של ההסתדרות.
הרעיון בהקמת קופת החולים נעשה לפי המודל של ארגוני עזרה רפואית הדדית שקמו בעקבות הרפורמות הסוציאליות שנקט קנצלר גרמניה אוטו פון ביסמרק בסוף המאה ה-19. ביסמרק היה הראשון שהגה מערכת סוציאלית על ידי תשלום חודשי ליצירת קופה משותפת והגה בעצם את רעיון ביטוח לאומי.
המונח "קופת חולים" הוא תרגום מילולי לעברית למונח המקביל בגרמנית (Krankenkasse).
מאז 1995, ובהתאם לחוק ביטוח בריאות ממלכתי, כל תושב ישראל חייב להשתייך לקופ"ח, וגם זכאי לקבל שירותי בריאות בקופ"ח (או על חשבונה), בהתאם לבחירתו.
סל השירותים קבוע בחוק והוא כולל רשימה של שירותים רפואיים, טכנולוגיות רפואיות ותרופות שעל כל אחת מהקופות לספק לעמיתיה בהתאם לצורך הרפואי, בחינם או בעלות נמוכה.
מימון שירותי הרפואה מועבר לקופת החולים על ידי המדינה באמצעות המוסד לביטוח לאומי.
התשלום נעשה על פי נוסחת קפיטציה שלוקחת בחשבון את מספר המבוטחים בכל קופה, את גילם, מינם ומיקומם הגאוגרפי.
המקור התקציבי בנוי מתמיכה מתקציב המדינה, מס בריאות והשתתפויות עצמיות של מבוטחי הקופות.
משרד הבריאות נותן אוטונומיה מלאה לקופות חולים ואינו מתערב בצורת עבודתן, כגון התקשרות עם רופאים ומרפאות חיצוניות, ודואג רק שיתנו את סל התרופות והשירותים.
חוק חובת מכרזים חל על קופות חולים.
בישראל פועלות כיום קופות החולים הבאות (לפי נתוני 2025 של הביטוח הלאומי):
שירותי בריאות כללית (בעבר נקראה "קופת חולים כללית") שנוסדה ב-1911 ו-52.0 אחוז מהאוכלוסייה מבוטחים בה.
מכבי שירותי בריאות (בעבר נקראה "קופת חולים מכבי") שנוסדה ב-1941 ומשרתת 27.9 אחוז מהאוכלוסייה.
קופת חולים מאוחדת (נוצרה מאיחוד של קופת חולים עממית (נוסדה ב-1931) וקופת חולים של הציונים הכלליים (נוסדה ב-1936) שאוחדו ב-1974 ומשרתת 12.6 אחוז מהאוכלוסייה, בעיקר באזור ירושלים.
לאומית שירותי בריאות (בעבר נקראה "קופת חולים לאומית") שנוסדה ב-1933, ומשרתת 7.3 אחוז מהאוכלוסייה.
קופת העזר למקרי מחלה של האוניברסיטה העברית.
חיל הרפואה נותן מענה רפואי לחיילי צה"ל ומהווה מעין קופת חולים שישית שכן כלל האחריות הנתונה על מנכ"ל קופ"ח נתונה גם על קצין הרפואה הראשי.
במקרי חירום או כשמרפאות צה"ל סגורות, החיילים מקבלים שירות במרפאות הפרטיות של ביקורופא הפרושות בכל הארץ.
ב-2022 היקף התמיכות בקופות החולים עמד על 6.3 מיליארד ש"ח (כ-10.3% מעלות סל הבריאות).
קופות החולים רשאיות להציע חבילות שירותים נוספים שלא כלולים בסל ("ביטוחים משלימים") הכוללים בין היתר השתתפות ברכישת מוצרים שונים, רפואה משלימה, קבלת חוות דעת מרופאים מומחים, בחירת רופא מנתח, טיפולים אורתודנטיים, רפואת ספורט, ייעוץ דיאטני ועוד.
עבור חבילת שירותי הבריאות הללו גובות הקופות תשלום חודשי קבוע (סכום כולל למשפחה, בהתאם למספר הנפשות ולגיל), בין אם נעשה שימוש באחד השירותים ובין אם לאו.
אין חובה לרכוש את חבילות השירותים הללו, וחובה על הקופה למנוע אפליה ולאפשר לכל חבריה לרכוש אותן, אם ימצאו לנכון.
מעבר לכך קופות החולים נוהגות לגבות השתתפות עצמית עבור צריכת חלק מהשירותים, ובתמורה לכך המטופלים רשאים לראות רופא מומחה, לדוגמה: פסיכיאטר, נוירולוג, רופא ריאות וכן הלאה.
בנוסף מתאפשר לחולים לקבל טיפול מרופא פרטי, שיש לקופת החולים הסכם איתו, אך שם עלות הטיפול אינה סמלית, כלומר קופת החולים מכסה חלק מהמחיר שדורש הרופא, ולא קובעת תעריף לחולים.
קופות גמל בישראל הן תוכניות חיסכון לטווח בינוני וארוך.
קרנות פנסיה, קופות גמל להשקעה וקרנות השתלמות הן סוגים של קופות גמל.
ישנן קופות גמל שאינן מיועדות לחיסכון פנסיוני, אלא עשויות לשמש לחיסכון לטווח קצר יותר.
לחלק מסוגי קופות הגמל ניתנות לחוסכים הטבות מס משמעותיות.
פעולתן של קופות גמל בישראל מוסדרת במספר חוקים.
בהתאם לחוק קופות הגמל, קופת גמל היא שם כולל לקבוצת מכשירי חיסכון לטווח בינוני או ארוך.
עם המכשירים ניתן למנות קופת גמל לתגמולים, קרן השתלמות, קרן מחלה, פיצויים וקרן פנסיה.
עם זאת, בציבור הרחב, המונח "קופת גמל" משמש לרוב רק לתיאור קופת גמל לתגמולים.
המפקיד בקופת הגמל יכול להיות חוסך עצמאי, המצטרף אל קופת הגמל בלי קשר לעבודתו, או עמית שכיר שהפקדותיו לקופת הגמל מלווים בהפקדות של מעסיקו.
החל מינואר 2008 מעסיק חייב להפקיד לחיסכון פנסיוני של עובד.
שיעורי ההפקדה החל מיולי 2016 הם: 6% מהשכר על חשבון העובד, 6.5% נוספים על חשבון המעסיק ועוד 6% כרכיב פיצויים על חשבון המעסיק.
סה"כ חובת הפקדת מעסיק לפנסיה - 18.5% מהשכר העובד המבוטח.
העובד והמעסיק יכולים להגדיל את ההפרשות - העובד רשאי להפריש עד 7% משכרו בכל חודש והמעסיק יכול להפקיד עד 7.5% כתגמולים ועד 8.33% כפיצויים.
מדינת ישראל מעודדת חיסכון בקופות גמל ומעניקה הקלות במס הכנסה על הפקדה בקופה: ניכוי ממס וזיכוי ממס הכנסה לעובד על הפקדתו בקופה, ופטור ממס להפקדת המעסיק (בגבולות תקרה הקבועה בחוק).
מבחינה משפטית, קופת גמל מתנהלת לפי דיני הנאמנות.
קופת גמל היא מאגר נכסים, הנמצא בבעלותו של נאמן (החברה המנהלת) לטובת נהנים (העמיתים).
לפיכך, לעמיתים יש זכות קניינית שביושר בנכסי הקופה.
אם החברה המנהלת מגיעה למצב של חדלות פרעון, זכויות העמיתים כלפי נכסי הנאמנות קודמות לאלו של נושים אחרים של החברה המנהלת.
לכל קופת גמל יש תקנון, שהוא החוזה המחייב בין הקופה לבין העמיתים.
זאת, בניגוד למשל לתוכניות ביטוח (כגון ביטוח מנהלים), בהן נכרת חוזה נפרד בין כל מבוטח לבין המבטח.
משיכת כספים מקופת גמל כפופה לתנאים שבשני מקורות:
פקודת מס הכנסה והתקנות שהותקנו מכוחה.
משיכת כספים מהפקדות לקופת הגמל מתחלקות לשתיים, עד לשנת 2008, נתן היה להפקיד כספים לקופת גמל למטרת הון, כלומר משיכה חד פעמית.
כספים אלה ניתן למשוך לאחר גיל 60 כסכום חד פעמי ופטור ממס רווחי הון ואילו כספים שהופקדו לקופת גמל לאחר שנת 2008, ניתן לקבל בפרישה כקצבה חודשית.
משיכת כספים שהופקדו אחרי שנת 2008 שלא למטרת קצבה, מחייבת תשלום מס של 35% על כל סכום הפירעון.
לאחר גיל הפרישה, ניתן למשוך כספים שהופקדו אחרי 2008 כהיוון ולשלם מס שולי (מוגבל בתקרה במסגרת "קיבוע זכויות")
עם זאת, כספים שהופקדו בקופת גמל עד סוף שנת 2005 במעמד עצמאי, ניתנים למשיכה בכל עת ללא מס.
כספים שהופקדו משנת 2006 עד 2008 במעמד עצמאי, ניתנים למשיכה ללא מס אחרי גיל 60 או אחרי 15 שנים.
רווחי הקופה נובעים מהשקעות המבוצעות על ידי החברה המנהלת.
מן העמיתים גובה החברה המנהלת דמי ניהול, שערכם נקבע באחוזים מהצבירה בקופה.
דמי ניהול אישיים ונקבעים לכל עמית בנפרד.
בנוסף החברה המנהלת משלמת דמי תפעול לחברות שדרכם היא משקיעה את כספי העמיתים.
דמי תפעול אלה מופיעים בדוח התקופתי שמפרסמת הקופה ומקטינים את רווחי הקופה.